Cellnex dispara els seus ingressos el 35% el primer semestre però guanya el 42% menys\nCellnex dispara els seus ingressos el 35% i revisa a l'alça les previsions per al 2015\nL'antiga filial de telecomunicacions d'Abertis busca noves adquisicions per Europa\n2 min. Barcelona 04/08/2015 11:30\n651x366 Francisco Reynés, president de Cellnex, i Tobías Martínez, conseller delegat, el 7 de maig quan la companyia va sortir a borsa. / ALBERTO DI LOLLI Francisco Reynés, president de Cellnex, i Tobías Martínez, conseller delegat, el 7 de maig quan la companyia va sortir a borsa. / ALBERTO DI LOLLI\nCellnex, l'antiga Abertis Telecom, ha disparat un 35% els seus ingressos en els sis primers mesos de l'any, segons els primers resultats presentats per la companyia des de la seva sortida a borsa, segons ha comunicat aquest dimarts la companyia a la Comissió Nacional del Mercat de Valors (CNMV).\nEls ingressos de la gestora d'infraestructures de telecomunicacions han pujat el 35% respecte al primer semestre de l'any passat, fins als 285 milions d'euros, però el benefici net s'ha situat en 18 milions d'euros, el 42% menys.\nLa companyia ha destacat que la comparació del primer semestre d'enguany amb el de l'any passat està condicionada per l'apagada de nou canals de televisió a l'Estat i per l'adquisició el primer semestre d'aquest any de 7.377 torres de comunicació comprades a Wind a Itàlia.\nEl benefici brut d'explotació (Ebitda) recurrent del primer semestre ha crescut un 26%, fins a 115 milions d'euros, i la companyia ha ajustat a l'alça la seva previsió d'Ebitda per a aquest any i preveu que arribi als 235 milions d'euros, superant el consens del mercat.\nCellnex manté el seu compromís de pagar l'últim trimestre d'aquest any un dividend equivalent al 20% del flux de caixa recurrent apalancat en la seva estratègia de generar valorar l'accionista.\nLa companyia vol seguir creixent i en aquest sentit el director financer, José Manuel Aisa, ha declarat a Europa Press que tindran una "política de creixement inorgànica molt activa" que podran dur a terme gràcies a l'estructura financera, reforçada després d'una emissió de 600 milions d'euros de bons feta el mes de juliol.Aisa ha dit que la companyia buscarà adquisicions al nord i sud d'Europa per créixer, aprofitant els processos d'externalització d'infraestructures de telefonia mòbil que puguin sorgir.


Restaurants amb reserva online\nGlobal icon-chevron-right Espanya icon-chevron-right Barcelona icon-chevron-right Restaurants amb reserva online\nReserva taula als restaurants més populars de la ciutat amb un sol clic. No et quedis sense taula i escull entre les nostres recomenacions\nData de publicació: divendres 9 març 2018\nAl capdavant dels fogons del Tandoor hi ha el fill del primer restaurant indi de Barcelona, el Taj Mahal del carrer Calàbria, Ivan Surinder, format...\nRestaurants Compra aquí\nLa marisqueria desenfadada de Gràcia ja té un germà! I més que petit és un germà gran. Al Lluritu 2, a quatre...\nEl Roig Robí, un dels primers emblemes de la renovació gastronòmica d’aquesta ciutat. Els anys passen, però la qualitat i...\nEl lema de la Paola di Meo i el Miguel Portillo –sala i cuina del Tarantín– és 'serious caribbean cuisine'. Ells són de...


Bé, com que aquest espai s'estava convertint més aviat en un diari de viatges, m'he decidit a fer-lo en serio, però en un domini propi: http://metaretalls.net/\nHe instal·lat un wordpress i estic fent servir la plantilla TheTravelTheme, una xulada de plantilla i perfecta per a blogs de viatges. Té mapes integrats i geolocalització de posts.\nI ja que aquí a blogger hi tenia bastanta cosa, ho he importat al meu servidor. Entrades i comentaris. Espero que als afectats no us sàpiga greu que us prengui una mica de contingut vostre cap allà. ;)\nI res més, després d'això, només us demano que em seguiu allà, que d'aquí ben poc (menys d'una setmana!) hi haurà una nova aventura!\nM'agraden molt més que les nyonyeries que es fan per Nadal! On vas a parar!!El primer, el de CocaCola, perquè m'encantaria provar-ho. La sensació ha de ser brutal.I el segon, perquè per molt que Delafé ja comenci a estar massa sobat, sempre tenen aquella cosa que et fa sentir especialment energètic i feliç. I perquè les imatges són realment maques. I perquè tinc ganes de viatjar!!\nEn un treball de vídeo per la UOC ens han fet buscar editors de vídeos online, i remenant, he trobat un post a Betes i Clics que parlava del Google Search Stories. Em sembla meravellós el que pot arribar a fer!I com no, ho he hagut de provar:\nHelvetica a Google\n"El dia que busqui helvetica a google i tots els resultats apareguin en Comic Sans, deixaré l'ofici.", sembla una frase d'aquelles mítiques, però això és el que passa avui! a\nDos dies en un país en shock\nTal i com començava a comentar en l'anterior post, erem a Nara quan va passar tot. Acabàvem d'arribar amb tren des d'Inari. Mentre dinàvem uns fideus calentons, i a fora plovia amb força, sentíem la radio japonesa, i destacaven una vegada darrere l'altra la paraula Tsunami. No enteníem res més, i ningú s'alterava, amb lo que no li vam donar importància, vam seguir menjant tranquil·lament, i vam anar a veure el Gran Buda i algun temple de la ciutat.Després de fer unes quantes voltes entre temples pel parc dels cérvols, vam rebre la primera trucada durant tot el viatge. Només sentir el timbre del telèfon ens va botar el cor. Alguna cosa no anava bé. Era el Guifré, el meu cosí, que ens trucava esgarrifat preguntant-nos si estàvem bé. Era la primera notícia que rebíem del que estava passant al nord est del país. Seguia plovent, i ens van començar a augmentar els nervis. No havíem notat res de res, però vam decidir anar fins a l'estació i agafar un tren fins a Kyoto i tornar a l'hostal, a veure les notícies, connectar-nos a internet i informar a la família.Arribant a l'estació de Kyoto, vam notar que alguna cosa no funcionava. Els japonesos son tan ordenats que per molt caos que hi hagi, segueixen respectuosos, i resignats en silenci, així que costava fer-se la idea de la magnitud del problema. Per megafonia sentíem les paraules Shinkansen i Tokyo, però tampoc enteníem res. Hi havia gent acumulada davant les pantalles de televisió, gent amb maletes asseguda per tot arreu, parlant per telèfon, i fent cua davant les guixetes d'informació i venda dels bitllets de tren. Vam decidir fer cua com ells i preguntar què passava. Ens va atendre una noia encantadora que ens deia "no trains to Tokyo" i ens creuava els braços per dir-nos que s'havien cancel·lat tots els transports. Evidentment, no ens podia assegurar si l'endemà al matí podríem agafar el tren que teniem previst a primera hora cap a Tokyo, així que vam decidir tornar a l'hostal, amb la intranquil·litat de no saber què ens passaria, si podríem agafar el tren bala, si hauriem d'agafar un autobús, si podríem agafar l'avió de diumenge i lo més important, si estaríem segures...Ai, quan vam arribar a l'hostal! Vam engegar la tele i no podíem creure'ns el que estàvem veient. Imatges d'oficines sacsejades, edificis esquerdats, carreteres tallades, i una gran onada que arrasava tot el que trobava al seu pas durant kilòmetres i kilòmetres. Per sort, vam trobar la CNN Worldwide en anglès i vam començar a entendre què estava passant. Era espantós. Les imatges parlaven per sí soles. Tot el nord est del país estava destrossat, Tokyo havia estat sacsejat, i seguia tremolant amb força amb les rèpliques, i tot el país estava en alerta esperant el recompte de morts. Vam sentir la primera xifra, 40 persones, i ja ens va semblar molt greu. No cal dir, que al sentir com anava augmentant el número de morts i desapareguts, se'ns glaçava la sang.Aquella nit vam dormir com vam poder, amb un malson darrere l'altre. Una nit difícil, però tranquil·la dintre el que cap, i donant gràcies de trobar-nos en el punt més lluny de l'epicentre d'on podíem ser durant tot el viatge.Dissabte al matí vam poder agafar el tren sense problemes, i semblava que tot tornava a la normalitat fins que vam arribar a Tokyo. Vam baixar a Shinagawa, amb intenció d'anar fins a Shinjuku i agafar el tren fins a Mitaka, a veure el museu Ghibli tal i com teniem previst. Tela marinera el que ens vam trobar a Tokyo! L'estació era un no parar de gent. Les imatges que aquí ens arriben de tant en tant de l'hora punta al metro de Tokyo, eren poques comparades amb les riuades i riuades de gent que deambulaven per aquella estació. A mesura que passàvem per davant de les andanes, anàvem veient que totes estaven tancades amb cintes de policia excepte dues, i vam intentar arribar-hi. Després de mitja hora o tres quarts de cua, enllaunades entre japonesos i sense entendre res de la megafonia, excepte els noms de les línies de metro, vam entendre que allò era molt gros, i que havíem de dir prou als nostres dies de turisme i anar fins a Narita, on havíem de passar l'última nit abans d'agafar l'avió per tornar.He de seguir insistint en com són els japonesos. Tot i el caos i la gentada, allò era ordenat i tan silenciós i respectuós que feia por de veure. Hi havia gent a banda i banda del passadís, comprimits a més no poder i intentant avançar fins a l'única línia de metro que encara funcionava, i havien deixat entremig un espai on podien anar sortint tots els passatgers que baixaven d'aquestes línies. Pot semblar normal explicat així, però jo no m'ho imagino a Sants de cap de les maneres! Aquí serien crits, empentes, nervis, bronques i més crits.Vam decidir tornar a agafar un shinkansen (tren bala) fins a l'estació central de Tokyo, a veure si hi havia alguna manera d'arribar a Narita des d'allà. L'estació era plena de mantes al terra preparades per donar refugi a tots els que no podien arribar a casa, de maletes, i de riuades de gent amunt i avall intentant arribar a algun lloc segur.La línia de Narita funcionava, així que vam baixar fins a l'andana per agafar-la. Un altre cop, com si fos hora punta. Vam entrar, nosaltres i maletes, fent força entre la gent dins el vagó, i amb prou feines teniem espai pels peus, quan encara seguia entrant-hi gent. El viatge va ser lent i apretat, però vam arribar a Chiba, on havíem de canviar de tren fins a Narita. En passava un cada mitja hora, no cal dir com anaven. La gent entrava d'esquena, agafats a les portes per poder fer força amb el cul i fer-se un forat entre els que ja eren a dins, fins que desapareixien dins el vagó com si la força els hagués xuclat. I així un darrere l'altre fins que sortia el tren.Vam fer cap a Narita a allò de les 14.00, vam menjar alguna cosa i vam anar a buscar l'autobús que ens portava a l'hotel. A la parada de l'autobús ens vam trobar un noi indi, que ens va explicar que havia sortit de Sendai en direcció a Tokyo una hora abans del terratrèmol, que el tren els hi va tremolar i balancejar amb força de banda a banda, i que els edificis que veia a través de les finestres es movien com si fossin de paper. Esgarrifós sentir-ho en primera persona.Arribàvem a l'hotel a les 15.30, més o menys. Unes 9 hores de Kyoto a Narita, quan en condicions normals haurien sigut unes 3 i mitja. Un cop a l'hotel, assegudes al llit, descansant les cames, vam notar una petita rèplica. Les cortines es movien de banda a banda, i el llit semblava que me l'estiguessin remenant des de sota. Sentia com un mareig molt estrany. Tota la tarda i nit vam seguir notant tremolors com aquest. No massa cosa, però espantava ser allà. Alguns eren com si passés un metro, i altres, movien les cortines i feien tremolar els vidres. Aquella tarda no ens vam moure de davant de la tele, i vam dormir amb les maletes fetes i les sabates i les jaquetes a punt, per si havíem de sortir corrents. Vam veure que el país estava en alerta nuclear, ensenyaven gràfiques de la planta que estava en perill de sobreescalfament, i al cap de res, un vídeo d'una explosió a una de les plantes de Fukushima. Tot això, en imatges i sense entendre res del que deien. No parava de sortir el primer ministre i els tècnics de les nuclears en rodes de premsa, i seguíem sense entendre res més que no fos que havia petat una nuclear i que havien evacuat en un radi de 20km al voltant. No enteníem de cap de les maneres lo gros que podia ser tot plegat.Ja des de l'aeroport, vam respirar tranquil·les, ja que els avions es tornaven a enlairar, però mentre esperàvem encara notàvem les rèpliques. El terra i els vidres de l'aeroport tremolaven sovint. Ens vam retrobar amb una família catalana que havia volat amb nosaltres a l'anada i que havien de tornar el dissabte. Havien viscut el terratrèmol a Tokyo, i ens explicaven com eren en una estació i els van apretar contra una columna, per seguretat, mentre tot al seu voltant es sacsejava amb molta força. Portaven un dia a l'aeroport de Narita, ja que el seu vol de dissabte havia sigut cancel·lat, i havien passat aquella nit allà, a l'espera de volar fins a Milà, de Milà a Roma, i de Roma a Barcelona. L'única solució que la companyia els hi havia pogut arreglar.Un cop dins l'avió, a la pista, tot va tornar a tremolar, però crec que tots ens vam voler creure que eren els motors de l'avió, quan en realitat era una altra rèplica.Vam sortir amb una hora de retràs, fet que ens va fer perdre l'escala a Roma, i esperar 6 hores a Ciampino fins el següent vol a Barcelona, que també sortia amb retràs. En total, dos dies de tornada eterns i interminables, que han fet que arribi del que havia de ser un dels viatges de la meva vida amb un regust molt confús.\n#MetaRetalls by Escalivada is licensed under a Creative Commons License.


Política d'Educació ComunicActiva: CRISI DE GUANYS ECONÒMICS que carrega sobre treballadors i professionals assalariats\nCRISI DE GUANYS ECONÒMICS que carrega sobre treballadors i professionals assalariats\nLa Reforma Laboral de 2012 és inacceptable. 25 articles, 12 transitòries, 1 derogatòria i 16 finals. Són 103 pàgines de llenguatge jurídic que remeten constantment a: l'Estatut dels Trebalaldors de 1995, la Llei d'Ocupació de 2003, la Llei de millora del creixement i de l'ocupació de 2006, la Llei reguladora de la Jurisdicció Social de 2011 i la Llei de Seguretat Social de 1994. Quin abús! Reformar totes aquestes lleis superiors per comptes de fer un nou Estatut dels Treballadors i nova regulació d'assumptes socials.\nEls articles són tots redactats de modificació. No se sap el text de referència sense tenir les lleis davant però queda clar a qui beneficia la modificació. Tot en favor de l'empresari amb el pretext d'incrementar l'ocupació. Fins la prestació d'atur del treballador passa a l'empresari que l'ocupi. Si pel contari fa suspensió de contracte, se li bonifica el 50% de la quota empresarial de la seguretat social.\nComparteixo que la Reforma Laboral és injusta, inútil i inficaç.\nCal mostrar la indignació i la protesta total. No pensava que la forma més adequada fos una jornada de vaga; sí manifestacions i accions contínues.\nLa vaga en serveis públics es fa sentir però va contra els ciutadans. Cal fer-se sentir però pensar en formes adequades a la realitat social actual.\nLa manifestació del 29 N a les 18h a Barcelona estava ben organitzada i amb caràcter unitari. Vaig sentir com algunes emissores de ràdio ho tractaven com un espectacle, particularment RAC1. Les escenes de violència i destrucció són inacceptables. Més inacceptables són els voyeurs que per comptes d'impedir-ho o desaprovar-ho, ho atien enregistrant vídeo o foto. Encara més inacceptable és que les emissores de televisió passin una i altra vegada imatges de destrucció com si es tractés d'un espectacle convertint la realitat en una ficció. M'avergonyeixo de les forces d'ordre públic i la seva violència contra les persones, més greu encara que contra els objectes. No vaig veure forces de resistència sinó d'agressió violenta i alterada.\nNo és això companys, no és això pel què varen morir tantes flors\nNi actuacions per posar pau amb garrots. No és això, la democràcia no és això\nNo creguem en les pistoles / No creguem en la misèria necessària -diuen- de tanta gent\nNo creguem que la crisi econòmica és inevitable / No creguem que afecta als qui l'han creada\nCRISI DE GUANYS ECONÒMICS que carrega sobre trebal...


L'obsolescència programada, mite o veritat - FÒRUM.ad\nL’obsolescència programada, mite o veritat\nOn: 20/10/16 9:35\nQuan es parla d’obsolescència programada, és a dir de la possibilitat que les pròpies marques donin una data de caducitat primerenca als aparells que venguin per incentivar el consum, molts exclamen que això són idees de gent paranoica. Podria ser així o podria no ser-ho. La veritat és que en favor dels que creuen en aquesta forma d’operar de les grans companyies, tenen en la següent notícia més motius per creure-ho.\nUn taller de cotxes a Polònia, concretament a la localitat de Gdansk, porta usant des de fa 25 anys el mateix ordinador. Es tracta d’un Commodore 64, un ordinador de 8 bits de l’any 1982.\nEn l’actualitat l’ordinador encara s’empra per equilibrar els eixos de transmissió dels cotxes. A més i tal com han explicat des de la pròpia botiga a Commodore USA l’ordinador va sobreviure a una inundació i encara segueix funcionant perfectament.\nDotat d’un monitor amb pantalla de color verd, el Commodore 64 compta amb una disquetera i un teclat. En el seu dia l’ordinador va costar 600 dòlars.\nDit tot això que no deixa de ser una anècdota, cal fer-se les preguntes pertinents: Quants anys de vida útil en un entorn laboral té un ordinador actualment? Sens dubte si alguna cosa hem après dels vells ordinadors és que tenen molt més recorregut que els nous productes. Ja sigui pel programari que ràpidament queda obsolet o per les mateixes tares, si alguna cosa podem assegurar és que un ordinador d’avui dia difícilment sobreviuria a una inundació.\nPrevious Post: Nul·litat\nNext Post: Els Comuns utilitzen drons per al tractament contra la processionària


Club d'Escacs Cornellà: 2012\nHola os deseamos a tod@s un Feliz Año Nuevo 2013\nPere Parés, Nicolás Plaza, J. Bosco Tebar, Juan Quiles, Miquel Tebar, Quique Zevallos, Gabriel Palacios, Pablo Castrillo, J. Raúl Quiles, Marc Alquézar, Jesús Peguero, Jordi Suárez, Erika Prieto y Francisco X. Solera.\nPublicado por Club d'Escacs Cornella en 17:22 Cap comentari:\nCampionat de Catalunya d'Edats (Fases Previas)\nCAMPIONAT DE CATALUNYA D’EDATS (fases prèvies) 2013\nDEL BAIX LLOBREGAT GARRAF I ALT PENEDES\nPublicado por Club d'Escacs Cornella en 17:17 Cap comentari:\nEtiquetas: Edades Catalunya\nResultados Campionat de Catalunya d'Edats\nRonda 1 Sant Feliu, 19/01/2013 Sub-8, Sub-10, Sub-12, Sub-14, Sub-16, Sub-18, esp\nRonda 2 Sant Feliu, 19/01/2013 Sub-8, Sub-10, Sub-12, Sub-14, Sub-16, Sub-18, esp\nClasificación después 2ª ronda Sub-8, Sub-10, Sub-12, Sub-14, Sub-16, Sub-18, especial\nRonda 3 Cornellà, 26/01/2013 Sub-8, Sub-10, Sub-12, Sub-14, Sub-!6, Sub-18, esp\nRonda 4 Cornellà, 26/01/2013 Sub-8, Sub-10, Sub-12, Sub-14, Sub-!6, Sub-18, esp\nRonda 5 Olesa, 02/02/2013 Sub-8, Sub-10, Sub-12, Sub-14, Sub-!6, Sub-18, esp\nRonda 6 Olesa, 02/02/2013 Sub-8, Sub-10, Sub-12, Sub-14, Sub-!6, Sub-18, esp\nRonda 7 Vilafranca, 09/02/2013 Sub-8, Sub-10, Sub-12, Sub-14, Sub-!6, Sub-18, esp\nRonda 8 Vilafranca, 09/02/2013 Sub-8, Sub-10, Sub-12, Sub-14, Sub-!6, Sub-18, esp\nINSCRITOS Campionat de Catalunya d'Edats\nSuárez Prieto, Andrea 1700\nFresneda Arias, Eugenio 1700\nDominguez Del Haba, Emilio 1783\nAndrango Carrillo, Uriel 1700\nLópez Valero, Raúl 1700\nCostarrosa Consolí, Cristian 1700\nSuárez Prieto, Erika 1700\nGarcía Balletbó, Guillem 1700\nGérez Orús, David 1700\nSayol i Badía, Roc 1700\nPérez Sentís, Gerard 1700\nFresneda Arias, Esther 1700\nSolera Montegordo, Mario 1700\nPuig i Mata, Oriol 1700\nPuig i Mata, Ferran 1700\nLópez Valero, Ivet 1700\n(fases prèvies) 2013\nDEL BAIX LLOBREGAT, GARRAF I ALT PENEDES, JOCS ESCOLARS COMARCALS DEL BAIX LLOBREGAT I SUD DE BARCELONA 2012/2013\nLes fases prèvies del Campionat de Catalunya d’Edats 2013 de la Federació Catalana d’Escacs i\nels Jocs Escolars del Baix Llobregat del CEBLLOB coincidiran en una sola competició i es regiran\npel següent reglament:\n1 Poden participar tots els jugadors i jugadores de les comarques del Baix Llobregat, Garraf i Alt\n2 Les categories seran:\na. pre-benjamins – sub 8 nascuts els anys 2005 i següents\nb. benjamins – sub10 nascuts els anys 2004 i 2003\nc. alevins – sub12 nascuts els anys 2002 i 2001\nd. infantils – sub14 nascuts els anys 2000 i 1999\ne. cadets – sub16 nascuts els anys 1998 i 1997\nf. juvenils – sub 18 nascuts els anys 1996 i 1995\ng. grup especial – des de pre-benjamins fins a juvenils.\n3 En aquest últim grup no serà obligatòria l’assistència a totes les rondes. L’absència a alguna\nronda s’haurà de comunicar a l’àrbitre principal abans de la finalització de la ronda anterior a\nla que no es juga. Tampoc serà necessària la llicència federativa (que sí és obligatòria per a\ntots els altres grups), però sí la del Cebllob (aconsellable també a tots el altres grups) i que\ns’ha de gestionar a les Regidories d’Esports dels respectius Ajuntaments al que pertany\ncadascun/a. Els jugadors/es que participen en aquest grup no optaran a classificació per al\nCampionat d’Edats, però si pels Jocs Escolars.\n4 El termini d’inscripció serà el dimecres 16 de gener a les 22,00 hores i s’ha de formalitzar per\ncorreu electrònic a:\nO en persona en el club, a Nicolás Plaza o Francisco Solera\n5 La quota d’inscripció general serà de 8,00€ per esportista i pels membres actius de l’Ace de\n3,00€ també per esportista.\n(Aquesta quota, entra dins de la quota anual que s'haurà de fer efectiva durant el mes de gener. Amb la qual cosa el club s'encarrega de fer-les efectives).\n6 La competició es durà a terme en un mínim de cinc rondes i un màxim de vuit i es regirà pel\nReglament de la FIDE i de la Federació Catalana d’Escacs. La possibilitat de demanar no ser\naparellat finalitzarà a les 20 hores del dimarts anterior a la jornada corresponent, i podrà\nafectar tant a una sola ronda (en aquest cas la primera de l’esmentada jornada) com a la\njornada completa. Els aparellaments de la susdita primera ronda de la jornada corresponent\nes publicaran el dimecres anterior.\n7 El sistema de joc (amb preferència pel sistema suís) es determinarà a l’inici de la competició,\nja que anirà en funció del nombre d’inscrits a cada categoria.\n8 El dies de joc seran els dissabtes 19, 26 de gener i 2 i 9 de febrer de 9 a 14 hores, a raó de\ndues rondes per jornada com a màxim, iniciant-se la primera a les 9 hores i la segona tant\nbon punt finalitzi la primera amb l’únic i indispensable marge de temps per determinar els\n9 En la primera jornada, les acreditacions hauran de presentar-se de 8,15 hores a 8,45 hores.\nTotes les que per motius justificats arribin més tard, passaran directament a la segona ronda\namb zero punts però sense efectes a l’Elo ni a favor ni en contra. Si amb tot i aixó, tampoc es\npresenten a la segona ronda, seran automàticament retirats d’aquestes fases prèvies.\n10 Les seus seran quatre:\nSant Feliu de LLobregat (19/01)\nCornellá de Llobregat (26/01)\nOlesa de Montserrat (02/02)\nVilafranca del Penedès (09/02)\nSant Feliu de Llobregat: Passeig Bertrand, 13 (Unió Coral)\nCornellà de Llobregat: c/ Eduard Gisbert, 29 (Patronat Cultural i Recreatiu)\nOlesa de Montserrat: Salvador Casas, 26 (Casa de Cultura)\nVilafranca del Penedès: Plaça de la Verema, s/n (Associació de Veïns de les Clotes).\n11 El ritme de joc serà de 65 minuts (a finish) per esportista, ritme ampliable si les necessitats de\nla competició ho fan aconsellable.\n12 El temps límit per presentar-se davant del tauler és de 10 minuts de l’hora indicada per a l’inici\nde la ronda.\n13 Els esportistes que no es presentin, sense justificació, a la 1a. ronda o a dues rondes, encara\nque no siguin consecutives, seran retirats del campionat.\n14 Desempats, per aquest ordre i amb els corresponents ajusts FIDE: Bucholz mitjà (amb ajust\nFIDE), Bucholz total (amb ajust FIDE), progressiu fins a les darreres conseqüències i\nparticular, sempre que el suís sigui el sistema de joc emprat. Per a altres sistemes, l’àrbitre\nserà el que els designi en el seu moment.\n15 Les decisions de l’equip arbitral seran inapel·lables.\n16 El Director del torneig serà el Sr. Joan Barnet Giménez\n17 El número de classificats i condicions per a la Final de Catalunya d’Edats de la FCE serà\npublicat a la pàgina de la FCE: http://edats.escacs.cat/finals3.php\n18 Es premiarà amb trofeus als tres primers classificats de cada categoria i amb medalles la\nresta de participants. Ambdues coses seran entregades el dia 9 de febrer, al finalitzar la\ndarrera ronda, o en una data, el més pròxima possible, que s’anunciarà oportunament.\n19 Els mòbils hauran d’estar apagats durant el transcurs de les rondes. A aquell esportista que li\nsoni el telèfon mòbil perdrà la partida. Si li sona el mòbil a un delegat/da, a un pare o mare, o\nqualsevol altre espectador, podrà ser expulsat de la sala.\n20 Per fumar s’haurà de sortir al carrer. En compliment de la llei antitabac estarà prohibit fumar\nen les instal-lacions dels locals de joc, inclosos els patis\n21 Hi haurà disponible un imprès oficial de reclamacions.\n22 Organitza l’Associació de Clubs d’escacs del Baix Llobregat.\n23 La comissió organitzadora es reserva el dret de modificar aquest reglament si les\ncircumstàncies ho requerissin.\nPublicado por Club d'Escacs Cornella en 17:16 Cap comentari:\nEquipo "A" Rondas\nPublicado por Club d'Escacs Cornella en 17:15 Cap comentari:\nEquipo "B" Rondas\nEquipo "C" Rondas\nEquipo "D" Rondas\nPublicado por Club d'Escacs Cornella en 17:14 Cap comentari:\nEquipo "E" Rondas\n2ª fase del II Interclubs Espluguenc-Cornellà & Co...\nBases 2º Torneo Circuit de Rápides "Francisco Gonz...\nEmparejamiento 4ª Ronda II Social "Santiago Vázque...\nClasificación II Social "Santiago Vázquez Chaves"\nResultados 3ª ronda del II Social "Santiago Vázque...\nClasificación General Circuit de Rápides\nClasificación 1º Torneo Circuit de Rápides\nParticipantes 1º Torneo Circuit de Rápides\nCuadro del 1º Torneo del Circuit de Rápides\nResultados de todas las Rondas del 1º Torneo del C...\nClasificación del primer Torneo del Circuit de Ráp...\nFotos del Territorial 7ª y 8ª ronda\nBuenos resultados de nuestros jugadores\nResultados 9º Ronda Territorial


Més de 300 nins i nines de Son Servera han participat aquestes vacances en el servei municipal d'Escola d'Estiu - Son Servera\nMés de 300 nins i nines de Son Servera han participat aquestes vacances en el servei municipal d'Escola d'Estiu\nAquest divendres, després d'una gran festa de cloenda, les diferents escoles d'estiu municipals han posat el punt final a una altra temporada amb una participació en creixement.\nLes escoles d'estiu de Son Servera i de Cala Millor, i també l'Estiu en Viu, que s'ha duit a terme només el mes de juliol, tanquen aquest any les portes després de dos mesos d'intensa activitat.\nLes activitats, organitzades des dels Serveis Educatius Municipals, s'han realitzat durant els dos mesos d'estiu amb la intenció que els participants poguessin aprofitar el període estival i també amb la idea de facilitar la conciliació laboral, familiar i personal de totes les famílies del municipi.\nDurant els dos mesos, els petits han pogut gaudir de nombroses activitats com ara sortides a la platja de Cala Millor, passeig amb tren, una excursió a un parc aquàtic, han realitzat treballs manuals, jocs d'aigua, activitats psicomotrius, sessions de cinema, visites a la biblioteca, al parc, al mercat de Son Servera, o també han visitat i s'han convertit en espectadors de les obres de l'escola d'estiu de teatre.\nEnguany, els Serveis Educatius Municipals han fet tres propostes adaptades a les necessitats de cada grup depenent de la franja d'edat; així, a part dels dos grups de l'escola d'estiu; també s'ha muntat el servei d'Estiu en Viu amb activitats adreçades a joves de més de 12 anys, que s'ha desenvolupat durant el mes de juliol.\nLes activitats s'han duit a terme tant a Son Servera com a Cala Millor, amb la finalitat d'afavorir que tothom que vulgui o necessiti el servei pugui accedir-hi fàcilment i ho tengui el més accessible possible.\nAmb tot, l'èxit d'aquest servei és en gran part dels monitors i monitores, que s'impliquen any rere any amb el projecte, hi participen activament i garanteixen la seguretat dels alumnes tot aportant d'aquesta manera la confiança necessària als pares i a les mares que any rere any segueixen confiant amb el servei.\n«Els monitors i les monitores, directors i directores de les diferents escoles d'estiu municipals són la clau de l'èxit d'aquestes. Des de l'Ajuntament no podem més que agrair i reconèixer la bona feina que han fet durant tot l'estiu», ha conclòs la regidora d'Educació, Dori Moreno, que no es va voler perdre la gran festa de cloenda.


La gran batalla estratègica pel 27-S - Per a bons patricis - Blogs de l'indirecte!cat\nOpinió amb independència. Dissabte, 22 de setembre de 2018 01:22 h\nPer a bons patricis Dijous, 23.7.2015. 00:00 h\nArcadi Oliveres, Catalunya Sí Que Es Pot, CDC, CSQEP, CUP, ERC, Independentisme\nDesprés de mesos de brega interna i de vehicular a la societat enormes dosis de desorientació, l’independentisme torna a tenir la iniciativa, condició indispensable per guanyar. Si en aquest temps les enquestes no han marcat cap mena de reculada de suport a la independència és perquè realment tenim un terra extraordinàriament sòlid. En altres circumstàncies el moviment del país cap a la llibertat ja s’hauria fet miques. L’acord entre Convergència i Esquerra, ho sabem des del principi, plau a la part més convençuda del sobiranisme, però planteja més dubtes als seus dos extrems. A la vista de l’eufòria amb la que ha estat rebuda a la banda convergent, es diria que el risc de fuga de vots per la dreta més dreta és francament limitat. De fet, és possible que aquest segment de vot, en la seva major part, ja es desplacés cap a Ciudadanos en les eleccions de novembre de 2012. Ara, és plausible que Unió aconsegueixi recuperar-ne algun i arrencar algun de CDC, però no sembla un gran perill.\nLa batalla principal, en canvi, sembla lliurar-se a l’esquerra. Alguns votants d’ERC enfadats amb l’acord poden refugiar-se en la solidesa creixent de la CUP. En tot cas, la tria de les tres personalitats de davant i, en particular, de Raül Romeva, demostren un gir notable del conjunt de la candidatura cap a l’esquerra, veritable flanc feble de la proposta. Entretant, Catalunya Sí que es pot, a banda d’atacar sense descans Mas i les seves retallades (amb oblit voluntari de les seves i les dels seus referents, privats de sobirania, tal i com ells deixaran Catalunya), ha optat per un programa confús però que pivota damunt una República Catalana. A més, per remarcar-ho, sembla que han triat com a cap de llista l’Arcadi Olivares, un home de perfil molt proper a l’independentisme. Si es confirma, doncs, Romeva contra Oliveres, ens movem en un autèntic pam de terreny. És possible, però, que una proposta nacional tan irreal com ambiciosa pugui incomodar alguns votants del seu espai que acabin per retornar al PSC. Compte, perquè alguns moviment de suma poden acabar restant.


Albert Vilar, nou cap de comunicació de la Diputació en susbtitució d’Amargant – Girona A cop de post\nAlbert Vilar, nou cap de comunicació de la Diputació en susbtitució d’Amargant\n16/07/2013 19/07/2013 ~ Raül Muxach\nJoan Giraut. Foto: Paula Brujats.\nAmb l’abstenció del PSC i ERC, la Diputació de Girona ha creat la plaça de Cap de Comunicació; feina que fins ara feia el cap de protocol Josep Maria Amargant i de la que n’ha estat apartat arran del cas Torramade. L’escollit és el periodista Albert Vilar. Amargant ha amenaçat amb portar el cas als tribunals.\nEl president de la Diputació de Girona, Joan Giraut, ha dit que és una decisió exclusivament seva, de la mateixa manera que va ser seva la decisió de mantenir Amargant després d’assumir la presidència poc després d’esclatar el cas Torramadé. Un cas en el que l’encara cap de Protocol en va ser un actor destacat.\nGiraut diu que no qüestiona la professionalitat d’Amargant però diu que li ha “perdut la confiança”. De fet, en la moció que ha permès crear la plaça de Cap de Comunicació, s’hi deixa clar que els últims esdeveniments que afecten la Diputació han de ser “tractats amb la màxima objectivitat, desvinculació respecte dels fets i confiança recíproca entre els responsables de la comunicació corporativa i la Presidència”.\nGiraut ha matisat que “que circumstàncies personals s’hagin barrejat amb institucionals no podia continuar amb l’aparença que des de Presidència ja li anava bé aquesta situació”i ha negat que hagi rebut pressions per part de CDC per refredar o ralentisar el relleu.\nLa moció que ha permès crear la plaça de cap de comunicació -aprofitant una plaça suprimida de Coordinador Aeroportuari- s’ha aprovat amb els vots a favor de CiU i l’abstenció d’ERC i el PSC, que han lamentat que el lloc no s’hagi cobert amb personal de la casa.\nL’escollit és Albert Vilar, a qui Giraut ja tenia en ment el passat mes de gener. El president de la Diputació ha dit que el cap de protocol, Josep Maria Amargant, és lliure de recórrer aquesta decisió però nega que sigui una represàlia per haver denunciat que una sèrie d’assessors d’Unió a la Diputació falten sistemàticament al seu lloc de treball.\nPosted in Actualitat\tabstencioalbertamargantaprovaCiUcomunicaciocreardiputacióERCgirautjoanjosepmariaplaçaPSCTorramadévilar\n‹ PreviousEls marxants de la Devesa reclamen el trasllat immediat del mercat\nNext ›Timor i Chando, nous reforços del Girona


Esborrany destinacions provisionals\nEsborrany destinacions provisionals0\n705 06/04/2005, 09:24 | Comissió-Tècnica-de-la-Mesa-Sectorial\nProjecte d'esborrany de decret de provisió de destinacions provisionals.\nNORMATIVA PROVISIÓ PROVISIONAL\n1. Les adjudicacions de les destinacions provisionals al professorat funcionari i interí del cos de mestres i cossos d'ensenyaments secundaris per cobrir els llocs vacants en centres docents públics d'ensenyament infantil i primari i secundari, es realitzaran mitjançant resolució de convocatòria cada curs escolar\n2. Els llocs de treball vacants s'adjudicaran, prèvia sol·licitud del professorat, per aquest ordre, als col·lectius següents:\na) Professors desplaçats del centre per la pèrdua definitiva de la destinació com a conseqüència de la supressió del seu lloc de treball.\nb) Professorat que ha perdut la destinació definitiva per procedir d'una adscripció temporal a l'estranger obtinguda en el corresponent concurs de mèrits o per cessar de llocs de l'Administració.\nc) Professorat amb destinació definitiva que sol·licita comissió de serveis pels motius següents:\n· Cessar en el càrrec de director d'un centre públic per finalització del seu mandat.\n· Haver exercit la docència directa durant quatre cursos escolars consecutius en un centre d'atenció educativa preferent, un centre específic d'educació especial o en un lloc itinerant de ZER.\nd) Professorat propietari provisional i professorat amb destinació definitiva que sol·licita comissió de serveis pels motius següents:\n· Haver adquirit una nova especialitat en un procés selectiu i sol·liciten només llocs d'aquesta especialitat.\n· Professors proposats per la direcció dels serveis territorials per circumstàncies sobrevingudes de caràcter personal o professional greus degudament justificades. Es tindrà en compte els professors que se'ls ha donat una destinació definitiva d'ofici a un centre d'una localitat llunyana del seu domicili.\ne) Professorat que ha superat les proves selectives per a l'ingrés en un cos docent.\nf) Professorat interí\n3. En cadascun dels esmentats col·lectius tindrà preferència en l'adjudicació qui acrediti la condició legal de disminuït o se'ls apliqui previ expedient administratiu, l'article 25 de la Llei de Prevenció de Riscos Laborals i o la DAP.\n4. Per obtenir destinació en un lloc de treball s'ha de tenir el requisit d'especialitat corresponent (capacitació o habilitació especial) d'acord amb la normativa vigent.\n5. El professorat funcionari de carrera que no acrediti el coneixement de la llengua catalana (i aranesa) se'ls adjudicarà destinació provisional desprès de la resta de funcionaris i abans de nomenar al professorat opositor.\n6. Dins de cadascun dels col·lectius esmentats a l'article 2, i en ocasió de vacant, el procediment general d'adjudicació de llocs de treball es durà a terme en tres fases consecutives i prioritaries: Primera fase: confirmació de destinació al mateix centre i lloc que el curs escolar anterior. Segona fase: confirmació de destinació al mateix centre però en un lloc diferent que el curs anterior. Tercera fase: elecció d'una destinació provisional i, si escau, adjudicació d'ofici en els termes que estableixi la resolució de convocatòria.\n7. En cada una de les fases, quan concorren més d'un candidat del mateix col·lectiu per a un determinat lloc de treball, s'aplicarà l'ordre de prioritat següent:\na) Personal funcionari.\na.1) El personal del col·lectiu a) s'ordenaran segons els mateixos criteris previstos per al desplaçament en l'apartat 1 de la disposició addicional setena del Reial decret 2112/1998, de 2 d'octubre, però en sentit contrari, és a dir:\n1 Més antiguitat en el darrer centre amb destinació definitiva (comptada a 31.8.2005).\n2 Més temps de serveis efectius com a personal funcionari de carrera del cos de mestres (serveis comptats a 31.8.2005).\n3 Any més antic d'ingrés al cos de mestres.\n4 Major puntuació obtinguda en el procediment d'ingrés en el cos de mestres. (Diferent ordre per als cossos de secundària)\na.2) El personal funcionari de carrera dels col·lectius b), c), d) i e) esmentats en l'article 2, s'ordenaran d'acord amb l'any de promoció d'ingrés al cos i la puntuació obtinguda en el procés selectiu corresponent.\na.3) El personal que hagi superat el procés selectiu d'ingrés al cos de l'any corresponent pertanyent al col·lectiu f), s'ordenarà per la puntuació total obtinguda en el procés selectiu, d'acord amb la llista única de seleccionats.\nb) Personal interí\nEl personal interí s'ordenarà d'acord amb el número d'ordre assignat a la borsa de treball de personal docent i en les condicions previstes a la resolució de convocatòria, d'acord amb el que preveu el Decret....\n8. Les adjudicacions de destinacions provisionals en la fase de confirmació pretén donar continuïtat i estabilitat al professorat i al centre i comporta un acord i compromís mutu i requereix la petició de l'interessat, la comunicació de l'interessat a la direcció i l'avaluació satisfactòria de la tasca docent.\nQuan la direcció del centre entengui procedent no donar la conformitat a la sol·licitud de confirmació d'un professor es formalitzarà un tràmit d'audiència on s'explicitarà els motius.........amb la intervenció de la Inspecció.\nEn la fase d'elecció no es podrà adjudicar una destinació provisional a un centre si prèviament ha estat denegada la sol·licitud de confirmació al mateix o diferent lloc del centre.\n9. A la resolució de la convocatòria de destinacions provisionals han de participar tots els professors funcionaris de carrera sense destinació definitiva i funcionaris en pràctiques excepte els professors funcionaris amb destinació provisional però nomenament vigent per al següent curs escolar que no hauran ni podran sol·licitar nova destinació excepte si son remoguts del seu lloc de treball "previ tràmit d'audiència" per avaluació no positiva o supressió del lloc de treball.\n10. Els llocs de treball vacants a oferir per a les adjudicacions de destinacions provisionals seran els previstos a la planificació del curs següent excepte els ocupats per professors amb destinació definitiva o provisional amb nomenament vigent l'1 de setembre següent, així com les vacants resultes produïdes en el mateix procés d'adjudicació.\n11. A proposta del director dels Serveis Territorials s'atorgarà destinació provisional al professor funcionari de carrera seleccionat per ocupar la direcció del centre si no en té la destinació definitiva. Amb ocasió de vacant igual procediment es seguirà per a la resta de professors que no tenen destinació i ocupen càrrecs unipersonals de govern. La durada del nomenament en la destinació serà fins la finalització del seu mandat.\n12. Prèvia conformitat de l'interessat, la direcció dels centres públics amb l'acord de l'equip directiu podrà proposar el nomenament, amb caràcter provisional per dos cursos escolars de professorat funcionari de carrera per ocupar els llocs de treball vacants següents: llocs de nova creació per implantar un nou cicle de formació professional, un lloc dels centres públics d'ensenyament infantil i primari amb oferta cíclica amb menys de quatre llocs de treball i dos llocs de treball durant els primers tres cursos escolars dels centres docents públics de nova posada en funcionament. Durant aquest període les vacants no sortiran a concurs de trasllats.\n13. Prèvia conformitat de l'interessat la direcció dels centres públics, amb l'acord de l'equip directiu, podrà proposar el nomenament, amb caràcter provisional, de professorat funcionari de carrera, en pràctiques o interí per ocupar els llocs de treball específics dels centres públics docents següents: aula d'acollida per atendre alumnes de nova incorporació al sistema educatiu; aula oberta en IES per atendre alumnes de segon cicle d l'ESO que presenten ........; unitats de suport d'educació especial en centres docents públics La durada del nomenament provision.al tindrà vigència fins la finalització del mandat de la direcció del centre amb avaluació positiva i sempre que el lloc no s'amortitzi.\n14. Prèvia conformitat de l'interessat la direcció dels centres públics, amb l'acord de l'equip directiu, podia proposar el nomenament, amb caràcter provisional de professors funcionaris de carrera per ocupar un màxim de dos llocs de treball singulars a l'empara del que preveu el Decret 132/2001, de 29 de maig, pel qual es regulen els plans estratègics dels centres docents sostinguts amb fons públics. La durada del nomenament provisional serà igual a la durada del projecte del pla estratègic\n15. Fins la seva provisió per concurs de trasllats, prèvia conformitat de l'interessat, la direcció dels centres docents, amb l'acord de l'equip directiu podrà proposar el nomenament per dos cursos consecutius a comissions de serveis, propietaris provisionals, opositors i interins per ocupar llocs de centres CAEP, CEE i itinerants de ZER. La proposta dels llocs itinerants d'agrupacions operative d'escoles d'oferta cíclica la realitzarà el director/a dels SSTT.\n16. Les adjudicacions de destinacions provisionals corresponents als articles 11, 12, 13 i 14 d'aquest Decret tindran prioritat per davant de les realitzades en les fases de confirmació i elecció. En cap cas aquestes adjudicacions poden comportar que el professorat desplaçat definitiu de la seva destinació no pugui obtenir destinació en un centre de l'àmbit territorial de preferència.\n17. Els llocs de treball específics esmentats a l'article 15 només s'adjudicaran a la fase d'elecció si el professor ho sol·licita explícitament. Per a la seva provisió posterior es requereix la conformitat de l'interessat.\n18 Els llocs de treball específics esmentats a l'article 13, 14 i 15 d'aquest Decret tindran la consideració d'especial dificultat a efectes de barem en els concursos públics de mèrits i contaran en la relació de llocs de treball que el Departament d'Educació publica cada curs escolar.\n19 El professorat nomenat a proposta per als llocs previstos a l'article 12 i 14 podran sol·licitar la confirmació al mateix centre un cop finalitzat el seu nomenament.\nEl professorat nomenat a proposta per als llocs previstos a l'article 13 podran ésser proposats novament per períodes successius d'igual durada amb independència que canvia la seva vinculació administrativa.\n20 El professorat interí podrà ésser proposat per ocupar els llocs de treball esmentat a l'article 13 i 15 sempre i quan acrediti en la data de presa de possessió un mínim de 24 mesos de serveis prestats en centres docents públics.\n21 La resolució de convocatòria anual determinarà els requisits referits a models de sol·licitud, terminis de presentació i resolució, els criteris a emprar en relació a les sol·licituds d'especialitat i l'àmbit territorial de peticions així com l'adjudicació provisional d'ofici per als diferents col·lectius del professorat i altres només de procés d'adjudicació.\nPrimera. Si s'han de cobrir amb caràcter provisional els llocs singulars dels serveis educatius EAP, CRP, C d'A, CREDA i LIC), la Direcció General de Recursos Humans pot atorgar destinació provisional a funcionaris de carrera, a proposta raonada de la DGOIE els SSTT i la conformitat de l'interessat.\nEl nomenament provisional finalitzarà quan el lloc sigui ocupat per un funcionari que l'ha obtingut mitjançant convocatòria del corresponent concurs de mèrits específic o l'avaluació de la tasca no sigui positiva previ tràmit d'audiència.\nIgual procediment per cobrir els llocs de deficients visuals.\nSegona: Els nomenaments provisionals de funcionaris de carrera per ocupar llocs de treball de formadors de professorat i altres programes d'innovació educativa es realitzaran a proposta de la DG corresponent. La vigència del nomenament finalitzarà quan ho sol·liciti l'interessat o a proposta raonada de l'Administració.\nTercera: Els llocs de treball ocupats per personal docent en centres dependents del Departament de Justícia que s'han de cobrir amb caràcter provisional per funcionaris de carrera, en pràctiques i interins s'adjudicaran prèvia sol·licitud de l'interessat i a proposta de l'esmentat Departament. La vigència del nomenament serà fins la renuncia de l'interessat, supressió de lloc o proposta raonada del Departament o per la seva provisió amb caràcter definitiu mitjançant concurs de mèrits. A efectes de concursos de mèrits aquests llocs tindran la consideració d'especial dificultat.\nQuarta: El nomenament provisional de funcionaris de carrera per cobrir els llocs de treball docents com aules hospitalàries, hospitals de dia i en centres sanitaris es realitzaran a petició de l'interessat i la conformitat dels dos Departaments. La finalització del nomenament serà a petició de l'interessat o a proposta raonada dels dos Departaments\nCinquena: L'adjudicació de destinacions provisionals dels llocs de treball esmentats en les anteriors disposicions addicionals es realitzaran simultàniament a les fases de provisió esmentades en aquest Decret.


Sitgesinfoguia – Un grup d’alumnes francesos visita l’Ajuntament\nL’Alcalde i la Regidora d’Ensenyament reben el grup d’alumnes d’una escola de França.\nL’alcalde de Sitges, Miquel Forns, i la regidora d’Ensenyament, Vinyet Lluís, acompanyats pel director de l’Escola Pia de Sitges, han rebut aquest matí una delegació d’alumnes francesos de 3r d’ESO de l’escola Licee Jeane d’Arc de Melun que han estat a Sitges durant aquesta setmana fruit d’un intercanvi amb l’Escola Pia de Sitges.\nLa Regidora ha explicat el mapa escolar del municipi i ha desitjat que “la convivència amb els companys de Sitges hagi estat fructífera”. L’Alcalde ha fet un breu repàs històric de la Casa de la Vila i l’evolució que ha fet Sitges des que es va formar com a poble. També ha destacat la importància que té el turisme per a Sitges on hi “conviuen més de 80 nacionalitats diferents, el que ens fa ser un poble cosmopolita i tolerant”.\nPer la seva banda, la professora i representant del grup francès ha agraït l’hospitalitat rebuda per part de l’Escola Pia i l’Ajuntament, i ha explicat que “intercanvis com aquest fan conèixer altres cultures i fomentar la tolerància que és una dels aspectes més importants que intento inculcar als meus alumnes i és només així que farem un moviment europeu i humà més interessant”.


Entrevista amb 'El Trineu Tanoka' - Periòdic del Camp de Túria\nEntrevista amb ‘El Trineu Tanoka’\n“Recull d’Andròmines” és el debut discogràfic de ‘El Trineu Tanoka’, un disc on es reafirma la proposta d’este power-trio en l’accepció clàssica del terme: guitarra, baix i bateria, aconseguit bastir un repertori músical consistent i d’indubtable qualitat.\nSou una banda ben original a l’escena valenciana, de la mateixa manera que ho és el vostre nom. D’on ve “El Trineu Tanoka”?\nEl nom del grup té una relació amb la manera en que entenem aquesta aventura. La nostra manera de tirar-se en trineu per la vessant d’una montanya és montar una banda de rock. I el rock no pot ser mai avorrit o domesticat, cal estar una miqueta boig.\nUna veu melòdica, guitarres esgarrades, lletres profundes…com definirieu el vostre estil?\nNo busquem l’artifici o la correcció. Insistim en que les cançons ixquen d’un impuls, d’un estat d’ànim, quasi d’una tirada, mai d’una reflexió conscient, per que aleshores perden tota la gràcia. El nostre estil mesclaria actitud, espontaneitat, i cert encant frut de la imperfecció.Si un tema sona bé pero no et toca la fibra, el tirem directament al fem. Busquem la cançó imperfecta. La complicitat amb els que venen als concerts o escolten el disc. Les nostres lletres intenten sugerir més que explicar fets concrets. Intentem reflectir sensacions, moltes voltes molt abstractes, i això deixa un marge interpretatiu per al que escolta, que a nosaltres ens sembla molt interessant. Per exemple: «Huí compartirem fluids vitals entre xalets i bancals» es pot interpretar de manera diferent si situes l’acció a plena llum del dia o la situes per la nit…\nEn només un any de vida, El Trineu Tanoka ha aterrat molt fort al panorama musical valencià. Quines són les claus de la ràpida acollida del grup?\nSembla que el que en un principi eren cançons d’habitació llogada ara s’han fet grans i volen coneixer el món. És normal. Ens agraden els grups que creen un espai íntim entre la banda i qui escolta, com ara Band of horses, o el Ellioth Smith. Fem cançons per a una persona. Si eixa persona eres tú, i a més a més hi han milers com tú estarem encantaíssims. Quan algú em diu que li encanten els temes i que es fan a tope, personalment, encara al.lucine. Tot sembla estar encaixant fantàsticament.\nEn un terreny dominat pels ritmes festers i el ska, s’enyora una música més roquera o trascendental?\nEi! que nosaltres hem ballat dalt del capó del meu cotxe amb els Specials sonant distorsionats! Però estimem Fugazi i Sunny Day Real Estate per damunt de tot. Crec que al llarg del dia o de la setmana el cos et demana un tipus de música determinat per a cada moment. Ara l’escena valenciana viu el seu millor moment, i l’aparició de grups de tots els estils ho confirma. I és collonut.\nSeria possible un Trineu Tanoka sense l’ambient característic del Camp de Túria?\nSeria inclús mes natural. Hi ha llocs on naixen amb una guitarra elèctrica baix del braç l i la cultura rock, o crear una banda està a lòrdre del dia. Però no em naixcut a Glagow o Seattle,ni tant sols a Guetxo, o a qualsevol poble del Nord! . Eixa no és la nostra realitat, però les coses estan canviant, i els xavals joves busquen les seues pròpies formes d’expressió. Nosaltres de moment estem fent el que volem i no ho canviariem per res.\nCompartireu cartell al festival “Feslloch” amb nombroses bandes punteres com Orxata Sound System o Obrint Pas. Com s’augura l’event?\nTocarem al Feslloch el dia 9 de juliol de vespradeta, en horari de persones decents. Per la nit la cosa es posa es posa perillosa i no saps mai el que pot passar.\nPau 13 juny, 2011


Acció Cultural del País Valencià necessita la nostra ajuda | ANC – Sabadell per la Independència\n← Reunió extraordinària 22 novembre, i ara què?\nComunicat: la petició Signa un vot per la Independència admesa a tràmit →\nAcció Cultural del País Valencià necessita la nostra ajuda\nL’entitat ha de fer front a una multa de 45.000 euros imposada pel govern valencià\nAcció Cultural del País Valencià (ACPV) ha activat el Verkami “Cultura en Acció!” per a recollir els diners necessaris per a fer front a una multa del Govern valencià i evitar així l’embargament dels seus comptes.\nEn un moment que l’entitat començava a estabilitzar-se després de la successió de multes per TV3 i dràstica retallada d’ajudes, el Govern valencià ha instat el Govern espanyol per a que li imposi una nova multa de 45.000 € per les emissions de Catalunya Ràdio al País Valencià que ACPV haurà de pagar abans de Nadal.\nEn un curs que pot significar un canvi de cicle social i polític al País Valencià, els Governs espanyol i valencià intenten ofegar així Acció Cultural.\nEns afegim a la crida d’Òmnium Cultural, que forma junt amb ACPV i l’Obra Cultural Balear la Federació Llull, per ajudar Acció Cultural i garantir així que l’entitat pugui continuar treballant per la llengua i la cultura catalanes, a més de contribuir a la mobilització social dels valencians.\nMés informació al web de Cultura en Acció!\nAquesta entrada s'ha publicat en General i etiquetada amb Acció Cultural del País Valencià, Sabadell per la Independència. Afegiu a les adreces d'interès l'enllaç permanent.


CCOO adverteix que PortAventura continua abandonant a la seva plantilla\nDesprés d'haver anunciat un complement salarial durant la durada de l'ERTO, l'empresa ara es desdiu\nDes de CCOO a PortAventura volem denunciar que la direcció de la companyia incompleix de manera reiterada amb els compromisos adquirits amb el conjunt de la plantilla fruit de l’ERTO vinculat a les conseqüències de la COVID-19.\nPortAventura va adquirir el compromís socialment responsable, i adequat a la seva situació financera, de complementar els salaris de la plantilla al 90% durant la durada de l’ERTO, fet que es va preocupar expressament de publicar en premsa.\nCCOO denuncia que ahir la companyia va traslladar el missatge als treballadors i treballadores que a partir del dia 10 de maig es desdiu d'aquesta decisió i pretén deixar sense complement salarial al 80% de la plantilla.\nDavant aquest anunci, CCOO ha sol·licitat a la Direcció que mantingui el seu compromís social amb el conjunt de treballadors/es i no descarta implementar qualsevol mesura perquè PortAventura mantingui el seu compromís.\nCCOO li ha recordat a la direcció que els beneficis i les plusvàlues, el repartiment dels abundants beneficis dels accionistes del parc, s'han produït en gran manera gràcies a l'esforç i sacrifici de les persones que treballen al parc, i que per aquest motiu, el sindicat no permetrà que, quan el negoci va bé no es faci un repartiment equitatiu del benefici i que, quan el negoci pinta malament, el continuïn pagant el conjunt de les persones treballadores.\nCCOO emplaçarà al conjunt de la plantilla al fet que, en cas que la direcció no compleixi els seus compromisos, emprendre el conjunt de mesures necessàries per a mantenir-los.


Raquel Sánchez: «No tornaran els peatges, cal buscar un model que no generi greuges»\nLa ministra de Transport afirma que en dos anys hi haurà informes que quantificaran l’impacte mediambiental de l’ampliació del Prat\n31 de d’agost del 2021. 21:56\nLa ministra de Transport, Mobilitat i Agenda Urbana defensa que la supressió de les barreres a les autopistes estalviarà als catalans 700 milions d’euros. La també exalcaldessa de Gavà s’ofereix com a «garant» d’una ampliació de l’aeroport de Barcelona respectuosa amb el medi ambient.\n¿Quines conseqüències tindrà el final dels peatges en la mobilitat dels ciutadans?\nAvui fem un pas important en el compromís que vam assumir el 2018 d’anar finalitzant tots els peatges de pagament. Hem alliberat més de 1.000 quilòmetres de peatges. L’alliberament d’avui afecta molt especialment Catalunya: s’alliberen 477 quilòmetres de peatge aquí. Tindrà un impacte directe molt important per als catalans, que veuran com les seves butxaques experimenten un estalvi que situem entorn dels 700 milions d’euros.\n¿Quin serà el futur d’aquestes vies? Es parla de fórmules per recuperar el pagament en uns anys.\nEvidentment s’ha de buscar un sistema per poder finançar el manteniment de les carreteres, en la línia dels que es fa en 23 dels 27 Estats de la UE, que tenen implementats sistemes de conservació. Però en cap cas estem parlant de tornar a aplicar peatges com els que hi havia fins ara, sinó d’una tarifació justa i equilibrada, un sistema públic i homogeni per al conjunt d’Espanya, perquè no es produeixin greuges com els que s’han vingut produint.\n¿Quins models s’estudien per finançar aquest manteniment?\nNo hi ha secrets: són els que s’han implementat en diferents països. No és moment per concretar-ne més, estem analitzant el millor sistema i en els pròxims mesos podrem fer-ho.\nHi ha presidents autonòmics socialistes molt sensibilitzats amb una descentralització més gran a Espanya, també en les infraestructures: Ximo Puig, Francina Armengol. ¿Hi està d’acord?\nCrec que no s’ha de parlar de descentralització sí o no, sinó analitzar les particularitats dels territoris i les infraestructures que tenen, i com podem garantir el dret a la mobilitat. Hem fet passos importants en aquest Govern. Puc entendre aquestes reivindicacions, són molt legítimes, però també cal reconèixer l’esforç d’inversió després d’una etapa de paràlisi del PP en determinats territoris. Hem corregit dèficits històrics que podien existir.\nVostès repeteixen que volen una ampliació de l’aeroport del Prat que sigui «respectuosa amb el medi ambient». ¿No es generaran més emissions?\nAixò és el que haurem de verificar: com som capaços de compensar aquests impactes ambientals. L’ampliació de l’aeroport ha d’anar associada a una concepció més integral dels sistemes de transport. Cal tenir indicadors de quin impacte estem parlant quant a emissions, i introduir mesures compensatòries. Però el sector de l’aviació està avançant en no dependre tant dels combustibles fòssils, i més d’energies renovables. Tots aquests elements jugaran a favor d’aquest model d’aeroport que no generi dubtes mediambientals. Per la meva experiència com a alcaldessa d’una ciutat que ha conviscut amb aquest aeroport, conec aquest impacte i vetllaré perquè sigui així.\n¿Quan hi haurà informes que puguin quantificar l’impacte mediambiental?\nÉs aviat per poder determinar aquest període amb exactitud. Ara aprovarem el document d’ordenació aeroportuària, que dona el tret de sortida per treballar en el pla director. Parlem d’un escenari que seria potser d’entorn dels dos anys, per poder tenir un document que aclareixi dubtes. Però no es presentarà una proposta que no sigui validada per la UE, serem garants que l’ampliació es fa bé.\n¿Fa falta realment una tercera pista per a vols de curt recorregut? ¿No està Barcelona prou connectada per via ferroviària?\nÉs que nosaltres no volem ampliar l’aeroport per a vols curts. L’objectiu és que l’aeroport de Barcelona sigui un ‘hub’ internacional, funcionant en xarxa amb les infraestructures aeroportuàries de l’Estat. Per això invertim també en l’ampliació de Barajas. Volem que els nostres aeroports siguin competitius a nivell europeu.\nPedro Sánchez i Pere Aragonès insisteixen aquest mes en la via del retrobament. ¿Creu que el president del Govern hauria de ser a la taula de diàleg?\nL’important és la recomposició de l’espai de diàleg i d’acord. S’està treballant aquests dies en definir quin és la composició d’aquesta taula, i ja s’informarà en els pròxims dies. És inequívoca la voluntat del Govern, i del president en primera persona, de reprendre el camí de la política, que es va trencar i es va abandonar per part de governs anteriors. Cal intentar resoldre aquest problema, que fa molts anys que està enquistat.\n¿Com veu el relleu de Miquel Iceta per Salvador Illa al capdavant del PSC?\nÉs un procés natural, que permet reafirmar el lideratge d’Illa com a primer secretari, si no hi ha sorpreses. I també suposa un reconeixement i un exercici de gratitud a qui fins ara és el nostre primer secretari: Iceta ha fet un treball formidable en un context molt complex.\n¿Hauria el PSC de facilitar l’aprovació dels pressupostos de la Generalitat?\nEl PSC ja s’ha ofert a poder arribar a acords en els pressupostos per responsabilitat. Illa exerceix de líder de l’oposició, i els catalans esperen que la seva acció política serveixi per millorar la vida de la gent. I si això passa per arribar a acords en els pressupostos, perquè siguin més justos i socials, ho veig positiu.\n¿Què pot dir el Govern als ciutadans sobre l’escalada dels preus de l’electricitat?\nSom sensibles davant aquests increments en la tarifa, que es fixa fruit d’un sistema que no depèn del Govern d’Espanya, sinó del preu del gas i d’altres variables sobre les quals no podem incidir directament. Treballem amb la Comissió Europea perquè s’estableixi un sistema diferent per a la fixació de preus. El que depèn de nosaltres ho hem introduït: mesures d’impacte més directe en la factura com la baixada de l’IVA o la supressió de l’impost per generació. Tenim tota la sensibilitat social, i s’estan aplicant mesures per protegir les famílies més vulnerables, per poder passar aquest període de temps, que s’allargarà durant uns mesos. Cal ser sincers i dir què es pot fer i què no es pot fer, el que admetria la Unió Europea i el que no.\nRaquel Sánchez Jiménez Salvador Illa Aeroport de Barcelona Pedro Sánchez PSC PSC Peatge a Barcelona


No t’oblidis el passaport – Un Món d'Amanides\nUna cosa que ens ha donat molta satisfacció al llarg d’aquests primers mesos ha estat veure que qui ens prova, repeteix. Les nostres amanides, enrotllades i bowls temperats enganxen, i ja no et conformes amb el que abans era suficient per a tu. Així que comptem amb un important nombre de clients habituals. A tots vosaltres, gràcies per triar-nos!\nI volem premiar la vostra fidelitat. A partir de desembre comencem el repartiment del nostre “Passaport Un Món d’Amanides” entre els nostres clients. Porta-ho sempre amb tu quan vinguis a veure’ns i aconsegueix un segell per cada amanida o bowl que demanis. Quan tinguis 10 segells, omple el passaport amb les teves dades, tria una de les nostres especialitats o prepara la teva pròpia amanida o bowl temperat bàsic, i porta-t’ho DE FRANC!\nAixí que a partir de demà 1 de desembre, recull el teu quan vinguis a visitar-nos, i de la mateixa manera que quan viatges, no t’oblidis el passaport quan vinguis a Un Món d’Amanides!\nTags: fidelització, passaport


La mort és part de la vida. La mil·lenària saviesa del budisme tibetà exposa clarament el procés de la mort amb una profunda comprensió de la naturalesa de l’univers, i oferint instruccions pràctiques i guia espiritual durant aquest trànsit que tots, tard o d’hora, haurem d’afrontar.\nLes ensenyances del Bardo (estat intermig) s’extreuen del popularment anomenat “Llibre Tibetà dels Morts”, obra del gran mestre Padmasambhava, que representen per a molts la cúspide de la saviesa espiritual, una autèntica joia de la humanitat.\nHorari: Dissabte i diumenge, de 10h a 13h i de 15h a 18h\nAportació: 80€. Cal fer pre-inscripció de 30€ abans del 24 de febrer\nLama Tenzin Samphel: Després de dotze anys d'estudi i de pràctica, Lama Tenzin va obtenir el títol de Lama i va començar a ensenyar el budisme. En 1987 i per indicació de S.S. Dudjom Rimpoché, assumeix la seva representació a França. Lama Tenzin resideix actualment en el Centre Shedup Kunsang Choling a Septvaux, on ensenya i dirigeix retirs de meditació.\n“Amics, l'essència d'aquesta preciosa vida no consisteix en el benefici del guany, l'honor i el bon nom; tampoc en el benefici de seguir una sèrie de normes morals; ni tan sols consisteix en obtenir benefici en el coneixement i la introspecció; si no que tan sols consisteix en assegurar l'alliberament del cor. Aquest és el significat, l'essència i l'objectiu d'aquesta preciosa vida”.\nBuda, del Majjhima Nikaya\nEl Centre Mandala obre les portes per oferir les seves activitats, i sobretot, per oferir la saviesa del budisme a aquells que ho desitgin.\nL'entitat impulsora del centre és Yeshe Nyingpo, associació cultural sense ànim de lucre, creada per importants mestres del budisme tibetà: Dudjom Rimpoché i Shenphen Dawa Rimpoché.\nSensibles a les necessitats d'occident, aquests mestres van creure oportú fundar centres que acollissin la saviesa budista, per respondre, de manera adequada, a l'actual recerca de moltes persones que volen evolucionar a través d'una espiritualitat coherent i completa, de visió universal i tolerant. Ja que la visió budista és tan pràctica, senzilla i a la vegada profunda, pot enriquir la comprensió de qualsevol persona, al marge del camí espiritual que pugui seguir.\nD'altra banda, inherent a aquest esperit obert, oferim tot tipus d'activitats que millorin la qualitat de vida i beneficiïn a les persones.\nL'escola Nyingma (antiga) fou la primera tradició budista establerta en el Tibet entre els segles VII i IX per Guru Rimpoché, el gran mestre realitzat que va predicar les ensenyances dels Tantres i que fou profetitzat pel Buda Shakyamuni.\nEl budisme tàntric o Vajrayana constitueix un sistema integral d'ensenyances que comparteix instruccions amb totes les branques budistes, com ara l'atenció a la impermanència, la llei de causa i efecte (karma), desenvolupament de l'amor i la compassió, pràctica de la calma mental i meditació sobre la vacuïtat.\nTanmateix, els tantres inclouen instruccions específiques, com ara pràctiques psicofísiques relacionades amb les energies subtils, meditació en les “yidams“ (divinitats tutelars arquetípiques) o ensenyances sobre la naturalesa de la ment i la pura contemplació de la Gran Perfecció (“Dzogchen“).\nLa via tàntrica ens ensenya d'aquesta manera a integrar tots els aspectes de la vida per a evolucionar. Converteix allò quotidià en pràctica espiritual, sense rebutjar-ne res: “tot pot ser transformat, tot és sagrat”.\nEl Centre Mandala forma part del llinatge Dudjom Tersar. En l'àmbit del budisme el concepte de llinatge és fonamental; lluny de voler conservar desesperadament un coneixement caduc, el llinatge permet transmetre, de cor a cor i de ment a ment, una saviesa profunda i viva, amb uns mitjans poderosos per a evolucionar espiritualment. En Dudjom Tersar aquesta puresa en la transmissió s'ha mantingut durant segles per a que els practicants rebin ensenyances de mestres totalment realitzats. Per tant, l'existència del llinatge ens garanteix, en molts aspectes, la validesa i autenticitat del camí espiritual.\nLa relació mestre-deixeble és cabdal. No es tracta de seguir cap guru amb fe cega, tot al contrari: el budisme evita actituds dogmàtiques i alienants contràries a la veritable espiritualitat. Per això el budisme convida a tenir una visió crítica envers els ensenyaments, i a examinar el mestre constantment. Si bé un científic és autèntic per la seva formació i treball, un mestre espiritual ho és per la seva realització i vast coneixement, i per ser l'exemple viu de les qualitats humanes més nobles com compassió, saviesa i equanimitat.\nSi vols saber més sobre el llinatge pots anar a la web:www.nyingmatersar.com\nEl llinatge Nyingma Tersar s'integra dins la transmissió dels ensenyaments pel gran mestre realitzat, S.S. Jigdrel Yeshe Dorje Dudjom Rimpoché (1904-1987). A més d'un yogui altament realitzat, i un importamt descobridor de tresors espirituals, també va ser cap de l'escola Nyingma.\nS.S. Shenphen Dawa Rimpoché És fill i hereu espiritual de Dudjom Rimpoché. Va rebre del seu pare un entrenament complert en tots els aspectes del budisme i comprèn perfectament la mentalitat occidental. És l'actual regent del llinatge Dudjom Tersar i un dels grans mestres budistes actuals.


IDENTIFICACIÓ DE L'EMPRESA\nLes pàgines contingudes al web tenen per objecte facilitar al públic en general el coneixement de Seguros Bilbao, de les activitats que desenvolupa i dels serveis que presta. Seguros Bilbao es reserva la facultat d'efectuar, en qualsevol moment i sense avisar, modificacions en la informació continguda al seu web o en la configuració i presentació d'aquest.\nL'accés als continguts d'aquest Web té caràcter gratuït per a tots els Usuaris, i no exigeix la prèvia subscripció o registre de l'Usuari. Aquest servei està disponible les 24 hores del dia els 365 dies de l'any, llevat de les interrupcions requerides per al manteniment i millora del sistema o a conseqüència de les circumstàncies exposades a l'apartat IV paràgraf 3). Sense perjudici de l'assenyalat anteriorment, l'operativa relativa a l'apartat d'"Accés Restringit" es troba sotmesa a condicions particulars pròpies que, segons els casos, substitueixen, completen i/o modifiquen les Condicions Generals. Aquestes condicions particulars es recullen en el contracte d'accés a aquest servei, que s'entrega al client abans de l'activació d'aquest. L'usuari accepta que en prémer els enllaços (links) que el dirigeixin a webs de terceres empreses està deixant de navegar per Seguros Bilbao i, per tant, exonera Seguros Bilbao de qualsevol responsabilitat, dany o perjudici en la contractació amb terceres empreses. L'usuari deixa de navegar per Seguros Bilbao quan al web enllaçat no hi aparegui la marca Seguros Bilbao i l'adreça o nom de domini no contingui la denominació Seguros Bilbao.\n1. Per ús indegut: En accedir a aquest web s'accepta que Seguros Bilbao no serà responsable de cap conseqüència, dany o perjudici que es derivin d'aquest accés o ús de la informació d'aquest web o per l'accés a altres matèries a Internet a través de les connexions amb aquest web.\n2. Per continguts de tercers: El web pot contenir enllaços d'hipertext cap a altres pàgines de la World Wide Web que són completament independents d'aquestes pàgines web. Seguros Bilbao no respondrà o garantirà, de cap manera, l'exactitud, insuficiència o autenticitat de la informació subministrada per qualsevol persona o entitat, física o jurídica, amb personalitat jurídica pròpia o sense, a través d'aquests enllaços d'hipertext.\n3. Per errades tecnològiques alienes o pròpies: Seguros Bilbao no serà responsable dels possibles danys o perjudicis que es puguin derivar d'interferències, omissions, interrupcions, virus informàtics, avaries telefòniques o desconnexions en el funcionament operatiu del sistema escollit (xarxa telefònica, Internet, etc.), motivades per causes alienes a Seguros Bilbao, de retards o bloquejos en l'ús del sistema escollit causats per deficiències o sobrecàrregues de línies telefòniques o sobrecàrregues en el centre de processament de dades de l'empresa, en el sistema d'internet o en altres sistema electrònics, així com tampoc de danys que puguin ser causats per terceres persones mitjançant intromissions il·legítimes en el sistema escollit, fora del control de Seguros Bilbao. Així mateix, s'exonera Seguros Bilbao de responsabilitat davant de qualsevol dany o perjudici que pugui patir el client com a conseqüència d'errors, defectes o omissions en la informació facilitada per Seguros Bilbao, sempre que procedeixi de fonts alienes a aquest.\nEl copyright del material contingut en aquest web és propietat de Seguros Bilbao, llevat dels que pertanyin a les seves empreses col·laboradores amb les quals hi hagi signat el contracte corresponent. L'accés gratuït no implica altres drets o llicència per a la seva reproducció i/o distribució sense l'autorització expressa de Seguros Bilbao. Les marques, logotips, dissenys, imatges, mapes, bàners, continguts, programari i els seus diferents codis font i objecte i altres elements integradors d'aquest Web estan protegits per les lleis de propietat industrial i intel·lectual i tractats internacionals. La reproducció, distribució, manipulació o desassemblatge no autoritzat del codi font, dels algoritmes incorporats o de les bases de dades, ja sigui total o parcial, donarà lloc a greus penalitzacions tant civils com penals i serà objecte de quantes accions judicials corresponguin en dret. En el cas de dissenys o gràfics que apareguin en aquest web que siguin de titularitat d'empreses o entitats col·laboradores de Seguros Bilbao, també són aplicables aquestes condicions i aquesta protecció, llevat de consentiment exprés i escrit per part d'aquestes empreses o entitats.\nSeguros Bilbao es compromet a complir les obligacions derivades de la Llei 34/2002, d'11 de juliol, de serveis de la societat de la informació i del comerç electrònic. En compliment del que estableix l'article 10 de l'esmentada llei, se'ls informa de les següents dades d'identificació: BILBAO, COMPAÑÍA ANÓNIMA DE SEGUROS Y REASEGUROS, NIF: A-48001648.\nDe conformitat amb el que preveu la disposició addicional 3a de la Llei 15/2010, de 5 de juliol, de modificació de la Llei 3/2004, de 29 de desembre, per la qual s'estableixen mesures de lluita contra la morositat en les operacions comercials, la Societat té un període mitjà de pagament als seus proveïdors de 10 dies, és a dir, inferior al termini màxim legal de pagament.\nPer a qualsevol qüestió litigiosa derivada de l'existència, accés, utilització o contingut de les Condicions generals, tant el client com Seguros Bilbao, amb renúncia expressa a qualsevol altre fur que els pugui correspondre, se sotmetran a la jurisdicció i competència exclusiva dels jutjats i tribunals de Getxo.


Propera parada: noms senzills a la xarxa de Badalona - El Magazín d'Amics del Bus\n25 de maig de 2022 16:36\nPropera parada: noms senzills a la xarxa de Badalona\nSi sou persones usuàries de la xarxa de transport públic en superfície de Badalona i pareu atenció als anuncis acústics presents als nous vehicles de TUSGSAL, és possible que hagueu notat un canvi en la manera de com la veu sintetitzada canta les parades.\nEfectivament, a partir del passat 4 de febrer l’Àrea Metropolitana de Barcelona ha encetat un programa de simplificació dels noms de les parades d’autobús. Es dona pas a nou sistema més fàcil de comprendre per a tothom, sigui per a un usuari ocasional o un d’habitual, novell o expert.\nInterior d’un dels nous busos de TUSGSAL, amb la nomenclatura de les noves parades en el sistema d’informació a bord.\nSimplificació de la nomenclatura\nPer exemple, per anar al CAP Doctor Robert, abans havíeu de baixar-vos a la parada “Avinguda President Companys-Germà Juli” (direcció Morera o Pomar), o a la parada “Avinguda President Companys-Plaça Medicina” (direcció Badalona Centre). Ara amb els nous canvis, només sentireu com la veu del bus només diu “CAP Doctor Robert” (en qualsevol direcció), referint-se a l’equipament homònim. La ubicació de la parada segueix estant en el mateix lloc de sempre. No us amoïneu, cap parada s’ha mogut del seu emplaçament. Els codis de sis xifres tampoc canvien.\nAixí doncs, es jubila el sistema mecànic que funcionava des dels anys 80. Aquest seguia un principi simple: identificar la via on se situa la parada i la via que fa cantonada (immediatament anterior) a la parada. Amb aquests dos identificatius es creava un nom compost, tal com hem vist a l’exemple.\nSimplificació del nom de les parades de l’àrea de Pep Ventura.\nSimplificació del nom de les parades de l’àrea de Sistrells.\nAquest sistema, encara que fos ràpid i fàcil d’implementar per la seva naturalesa mecànica, donava una informació complexa, incoherent, massa tècnica i buida de contingut rellevant de cara a l’usuari. Eludia noms d’hospitals, parcs, turons, platges, escoles, museus, polígons industrials, estacions i molt més. Era un sistema pensat per les peculiaritats de la ciutat de Barcelona, pels seus carrers llargs, però era inadequat per les altres ciutats de l’àrea metropolitana.\nConforme passaven els anys, però, s’aplicaven petits canvis de nom aïllats a algunes parades de la ciutat per donar una mica més de coherència. Nogensmenys, mai s’arribava a una solució global i efectiva. Fins ara.\nUnificació de nomenclatura amb metro i tramvia\nEl nou sistema és idèntic al que s’utilitza en el metro i tramvia. Els nous identificatius donen possibilitats que amb l’antic sistema mecànic no era possible. Els noms són curts, fàcils de recordar i estan totalment adaptats a la parla quotidiana dels veïns. Es forma un sistema coherent i atractiu al públic.\nUnificació de la nomenclatura de les parades de bus, metro i tramvia.\nEls intercanviadors es simplifiquen, ja que el sistema permet combinar parades amb el mateix nom i facilita els transbordaments, realitzables gràcies a la integració tarifària que porta en curs des de principis dels 2000. Per tant, aquest canvi posa de manifest que la xarxa d’autobús ha deixat de ser una col·lecció de línies individuals per transformar-se en una malla interconnectada fàcil d’entendre, on l’usuari té la llibertat de moure’s fent tantes combinacions com siguin necessàries amb un sol bitllet.\nDurant els propers mesos el programa de simplificació s’anirà extenent progressivament a la resta de municipis de l’Àrea Metropolitana de Barcelona. Primerament s’actualitzaran els sistemes informàtics i després s’implementaran els canvis físicament, als pals i les marquesines.\nAnterior: Es posa en marxa el bus a la demanda a Montbau i la Vall d’Hebron


Maria Antònia, la puntaire de l'Arboç, a "Caigut del cel" - TV3\nVa deixar en herència un pis i alguns comptes corrents\nMaria Antònia, la puntaire de l'Arboç, a "Caigut del cel"\nUna dona soltera que no té fills i mor sense deixar testament. Però quins són els familiars que poden reclamar l'herència? Aquest és el cas de Maria Antònia Mañé, una puntaire de l'Arboç. Roger Coma posarà llum a tot plegat.\n28/03/2022 - 10.49\nLa Maria Antònia Mañé va morir a l'Arboç l'any 2004 sense fer testament i deixant en herència un pis i alguns comptes corrents. Era soltera i no va tenir fills, així que ara és missió del Roger Coma, el nostre investigador, trobar a qui correspon l'herència de la Maria Antònia, un regal "Caigut del cel"\nPer aconseguir el seu propòsit, el Roger s'haurà de desplaçar-se al Penedès i, amb molta paciència, anar desgranant a poc a poc la vida de la nostra protagonista. Aquesta herència tindrà un final feliç?\nL'actor Roger Coma fent recerca mentre l'afaiten\n"Caigut del cel" és una proposta que barreja recerca i "emotainment" en un format addictiu en què els espectadors seguiran la recerca del conductor del programa per trobar un hereu que està a punt de rebre la sorpresa de la seva vida: un regal caigut del cel.\nCada any, a Catalunya moren moltes persones sense fer testament. De vegades, els hereus legítims apareixen, però en altres ocasions, no. Normalment són familiars llunyans que no saben que tenen dret a aquesta herència o que ni tan sols coneixien el difunt i no saben que s'ha mort.\n"Caigut del cel" és una producció de Televisió de Catalunya amb la col·laboració de Gestmusic Endemol SAU i la participació del Departament de Cultura de la Generalitat de Catalunya. El programa, dirigit per Núria Fonollà, té la producció de Clara Roca, la realització de Rut Boixader i el guió de José Ramón Fernández (Jotha). El format del projecte és de la televisió holandesa RTL4, on s'ha emès amb el títol original "A gift from heaven".\nL'actor Roger Coma, cada cop més avesat a visitar cementiris\n"Caigut del cel": es busquen els hereus d'un home que va viure a l'exili\nRoger Coma busca els hereus d'un pis del Gòtic de Barcelona a "Caigut del cel"\nMaria Antònia: la puntaire de l'Arboç


Roser Suñé ha estat elegida la primera Síndica General del Consell General — Consell General Principat d'Andorra\nSou a: Inici / ca / Notícies / Roser Suñé ha estat elegida la primera Síndica General del Consell General\nRoser Suñé ha estat elegida avui Síndica General del Consell General, i es converteix així en la primera dona de la història que accedeix al càrrec. Meritxell Palmitjavila ha estat elegida la Subsíndica General. Els secretaris de la Sindicatura escollits han estat Ferran Costa i Susanna Vela. Les votacions han estat secretes i s'han fet introduint les paperetes a l'urna.\nDesprés de remarcar la pluralitat andorrana que enguany representa l’arc parlamentari, ha demanat que “el Consell General ha de ser els propers anys la seu del debat i la reflexió, convertint el diàleg en el principal instrument per assolir els consensos que Andorra necessita “. I ha afegit "els reptes als quals ens enfrontem són molts i de diferent naturalesa: reptes socials, d'identitat, i també reptes econòmics i de competitivitat".\nDiscurs de la M. I. Síndica General


Acte de constitució del Consell Social - Hemeroteca - Actualitat - Universitat de les Illes Balears\nSeccions: Acte de constitució del Consell Social\nActe de constitució del Consell Social\nL’advocada Francesca Mas en serà la presidenta\nVIDEO 0: Acte de constitució del Consell Social\nDia: dimecres, 9 de desembre de 2015\nHa tingut lloc l’acte de constitució del Consell Social de la UIB, amb la presència del doctor Juan José Montaño, director general de Política Universitària i Ensenyament Superior del Govern balear; el senyor Antoni Verd, expresident del Consell Social; la senyora Francesca Mas, presidenta del Consell Social; i el doctor Llorenç Huguet, rector de la UIB. També hi han assistit alguns membres del Consell Social, els membres del Consell de Direcció, els degans de facultats i la directora de l’escola politècnica, i els directors de departament, entre d’altres autoritats.\nEl Govern de les Illes Balears va aprovar el divendres 27 de novembre el nomenament, a proposta del conseller d’Educació i Universitat, de la senyora Francesca Mas Busquets com a presidenta del Consell Social de la UIB. Francesca Mas substitueix al capdavant d’aquests òrgan el senyor Antoni Verd.\nFrancesca Mas Busquets és advocada en exercici des de 1981, professora a l’Escola de Pràctica Jurídica del Col·legi d’Advocats de les Illes Balears, i va ser la primera directora de l’Institut Balear de la Dona (2000-2003). A més, té diferents publicacions en obres col·lectives i ha desenvolupat diverses activitats relacionades amb la Universitat de les Illes Balears com a membre del Grup de Recerca d’Estudis de Gènere. També és membre del Consell Assessor d’IRES (Fundació de Reinserció Social) i del Lobby de Dones.\nMembres del Consell Social de la UIB\nEl Govern també ha aprovat el nomenament dels membres d’aquest organisme per un període de quatre anys:\nJoan March Noguera i Francesca Mas Busquets, a proposta de la conselleria competent en matèria d’universitat.\nRomán Piña Homs, Aina Rado i Ferrando i Daniel Bachiller i Pérez, designats pel Parlament.\nJoan Roselló Moya, designat pel Consell Insular d’Eivissa i el Consell Insular de Formentera.\nJosefina Salord Ripoll, designada pel Consell Insular de Menorca.\nJoan Llobera Cànaves, designat pel Consell Insular de Mallorca.\nEva Beatriz Cerdeiriña Outeiral (CCOO) i Sebastián Lora Sánchez (UGT), designats per les organitzacions sindicals amb un nombre més alt de representants a les darreres eleccions a les Illes Balears.\nGabriel Caldentey Ramos (STEI-i), designat per l’organització sindical més representativa en l’àmbit de l’ensenyament.\nCarme Planas i Palou (CAEB), designada per l’associació empresarial més representativa de les Illes Balears.\nAlfonso Rojo Serrano (titular) i Antoni Mas Romaguera (suplent), designats per les organitzacions més representatives de les petites i mitjanes empreses de les Illes Balears (PIMEB).\nMagdalena Pons-Quintana Palliser, designada per les cambres oficials de comerç, indústria i navegació.\nSusanna Moll Kammerich (titular) i Joana Maria Adrover Moyano (suplent), designades per l’Ajuntament de Palma.\nData de l'esdeveniment: 09/12/2015\nData de publicació: 04/12/2015


Miquel Iceta: "El PSC està acostumat a estar a l'oposició"\nEl líder del PSC, Miquel Iceta, ha afirmat aquest dilluns que correspon al PP intentar formar govern en guanyar les eleccions, per "mantenir un escrupolós respecte als procediments i als temps de les coses". Això sí, que no compti amb el suport dels socialistes "ni per activa ni per passiva".\nHa remarcat en roda de premsa que la democràcia té regles que convé respectar, pel que toca al PP intentar la investidura, també perquè els ciutadans vegin que les seves decisions tenen efectes i conseqüències lògiques, i ha afegit: "Si el primer partit no aconsegueix la investidura, ja en parlarem ". per tant, de moment l'estratègia del PSOE, després d'evitar el 'sorpasso', és esperar a veure què passa.\nIceta, que descarta repetir eleccions, ha reconegut que els resultats del PSC han estat dolents, ha insistit que cal que "els capítols d'aquest llibre es facin per ordre". A més, ha garantit que als socialistes no els fa por estar a l'oposició: "El PSC està acostumat a estar a l'oposició", ha assenyalat, com en l'última legislatura.\nHa sostingut que els socialistes poden tenir un important paper des de l'oposició controlant al Govern i construint una alternativa, i ha dit que el candidat del PSOE, Pedro Sánchez --amb qui ja ha hablado--, és "conscient de la situació política, de les dificultats que s'han afrontat en el procés electoral i de la situació del país ".\nSobre la possibilitat que els socialistes facilitin un govern del PP i les declaracions del president d'Extremadura, el socialista Guillermo Fernández Vara, Iceta ha dit que són "molt curosos" i tracten de mantenir sempre la cohesió en base al que marca el comitè federal del PSOE.\nPODEM I UNA ESQUERRA FEBLE\nHa lamentat que els socialistes són més febles al Congrés ara que després dels comicis del 20 de desembre perquè, "en un moment determinat algú va pensar que una segona oportunitat els podria beneficiar ells, i finalment han beneficiat al PP".\nIceta ha afegit que l'esquerra en general és més feble ara al Congrés i ha criticat que alguns "estaven decidits a fer un 'sorpasso' que finalment no han fet", en al·lusió a Podem, després de la qual cosa ha defensat que és possible reformar Espanya malgrat que ERC i CDC ho neguin.\nHa afegit que ell té una visió més llarga dels processos històrics i està convençut que hi haurà reformes --confía en què siguin profundes i acertadas--: "Els que volen la independència no necessiten arguments. Volen la independència i la volen ja" .\nPreguntat per les declaracions sobre Catalunya de la dirigent socialista i presidenta d'Andalusia, Susana Díaz, ha respost: "Catalunya no vol privilegis, vol justícia, i ho seguirem plantejant. Seguirem reivindicant un millor autogovern i finançament".\nHa felicitat a EnComúPodem per guanyar a Catalunya i també al PP per fer-ho a tot Espanya, cosa que atribueix al fet que s'ha produït un vot conservador "en un context d'incertesa internacional i econòmic i de la por a una victòria de Podem".\nMAL RESULTAT, PERÒ NO CATASTRÒFIC\nHa reconegut que el resultat del PSC ha estat "dolent" i insuficient: ha estat tercer en vots i ha crescut en percentatge --del 15,6% al 16,1% -, però ha baixat a quarta força i ha perdut un diputat, a Lleida --fet que considera el més doloroso-- quan aspirava a no veure reduïda la seva representació, de vuit escons el 20D i de set al 26J.\n"El resultat socialista no és bo, però no es pot dir, ni molt menys, que és catastròfic", segons ell, i ha criticat que el sistema electoral provoca unes distorsions que desfiguren els resultats --el PSC ha aconseguit més vots que CDC però un diputat menys--, i ha lamentat el descens en la participació.


Fem de trobadors! – Bell-lloc Report\nPer EL PILAR REPORT\nLa poesia culta dels trobadors (escrita en occità o provençal) es va començar a escriure durant els segles XII i XIII. Va néixer al sud de França i es va escampar per Catalunya i el nord d’Itàlia. Els joglars s’encarregaven de recitar les obres dels trobadors amb música. Els trobadors es diferencien dels poetes per la llengua que utilitzaven per redactar els poemes, ja que ho feien en occità i no en llatí. Els tres gèneres principals són el plany (per plorar la mort d’algú), la cançó (per alabar al teu “amant” o persona que t’agrada), el sirventès (per insultar algú).\nA l’escola El Pilar de Premià de Mar, els alumnes de 3r d’ESO hem fet un projecte que consisteix en crear poemes de gènere trobadoresc. És un treball en què els alumnes hem tingut l’oportunitat d’expressar els nostres sentiments. Aquí teniu uns exemples dels resultats:\nTot va començar de camí a casa,\nexactament quan el sol s’amagava.\nEls teus ulls verds foscos em van mirar\ni el meu mon es va descol·locar.\nNo puc oblidar els teus cabells negres\nonejant al ritme del vent d’octubre.\nEt penso i el meu dia alegres.\nTu ets el nou capítol del meu llibre.\nT’admiro quan et trobo a la plaça,\nvull demanar-te una abraçada,\nperò el teu interès no vaig cridar.\nL’únic que em queda és esperar.\nTenia la intenció d’enamorar-me,\nperò no de manera inesperada.\nNo sé de quina manera sentir-me.\nDes que els teus ulls verds em van mirar,\nel meu mon vas aconseguir girar.\nUN AMOR CONFESSAT\nSempre que em trobo\nAl costat de vós.\nDama del cor que m’ha robat,\nQue tot i això, segueixo amant,\nNomés confessa’ m la veritat.\nPer què mai m’has estimat?\nMilers de peixos hi ha al mar,\nPerò molts em solen rebutjar.\nÉs per això que quan em vas mirar,\nEls meus ulls en tu es van clavar.\nEl que temia va passar,\nI al final, em vas rebutjar,\nI el cor que em vas robar,\nAls teus porcs va alimentar.\nUna vida junts no et demano,\nNi un petó de t’ estimo,\nL’únic que vull és descobrir\nQui de veritat ets per dins.\nNo puc asegurar riquesa,\nI no donaré obediència,\nJo el que tinc assegurat\nÉs donar-te felicitat.\nFa un any que no hi ets.\nVas marxar sense dir res.\nEt recordo com un estel,\nple de llum en el fosc cel.\nAmb qui ara aniré en bicicleta?\nQui m’ajudarà a fer els deures?\nQui em tallarà el préssec?\nI amb qui menjaré ara crispetes?\nEm fas falta cada dia.\nEt recordo nit i dia.\nEn cada somni apareixes tu,\nel meu estel ple de llum.\nCap gros, panxut i lleig\ncapsigrany, res de bo tens\nTant de bo no t’hagués conegut mai,\nla vida m’has amargat\nQuan crec que ja t’he superat,\nsempre tornes arrossegat .\nUn inútil acabat\nNo sé com desfer-me de tu\nsempre apareixes en el moment més inoportú\nNo se m’acut res que sàpigues fer,\nnomés espatllar-ho tot quan alguna cosa em surt bé.\nGràcies per fer-me tenir\nmés paciència amb la gent\nperquè set hores al teu costat\nno s’aguanten fàcilment.\nTota la gent per fi s’ha adonat\nque tot el que fas és actuat\nper aconseguir tota l’atenció.\nTots et tenen por\nperquè et fas la cara dura,\nperò jo sé que en veritat\nets una figaflor.\nCada vegada que et sento\nem fas venir mal de cap\nperquè no consento\nque et fiquis amb la gent\nper fer-te sentir millor a tu mateixa.\nEstas envoltada de llepaculs\nque et volen només\nSara Gil, Marta Ruiz


1 de cada 4 persones pateixen algun problema de salut mental al llarg de la seva vida. Les malalties més comunes són depressió, angoixa, esquizofrènia, trastorn bipolar, TOC entre d’altres. Arep acompanya a les persones afectades i les seves famílies en el procés de la prevenció, l’acceptació i la convivència amb la malaltia.\nLa missió de l'Arep és la millora de les condicions de vida de les persones amb problemes de salut mental entre 15 i 65 anys, la seva integració en la societat i en el sistema productiu i la lluita contra els tòpics i els perjudicis que, més que la malaltia mental en si, els acorralen i aïllen.\nEls valors que destaquem en l'atenció de les persones són:\nEn aquest apartat podeu trobar més informació sobre l'Arep:


El Fuenlabrada busca una identitat pròpia - Regió7 :: El Diari de la Catalunya Central\nEl Fuenlabrada busca una identitat pròpia\nL'equip madrileny, proper rival del Baxi i l'únic que no ha guanyat a la lliga\njordi agut manresa 15.10.2020 | 23:38\nEl jove eslovè de 19 anys Ziga Samar, una de les novetats de l'equip, lamentant-se per la derrota a La Laguna e. cobo/acb photo\nEl jove eslovè de 19 anys Ziga Samar, una de les novetats de l'equip, lamentant-se per la derrota a La Laguna\nEl Fuenlabrada ha estat històricament una entitat camaleònica. No només pels constants canvis de jugadors, un fet al qual la majoria de conjunts es veuen avesats, sinó també d'aparença. Quan els patrocinava l'empresa Jabones Pardo, anaven d'un blau marí molt fort; en les darreres temporades, ja ens havíem acostumat al carbassa cridaner de Montakit, el seu espònsor fins fa unes setmanes; enguany han tornat a canviar de firma principal. Ara els patrocina Urbas, una empresa de promocions urbanístiques. El color del seu logotip és d'un to que, segons amb què es compari, no és gaire agradable. El Fuenlabrada, per tant, ara va d'un verd particular. Seria com si el Manresa hagués abandonat el vermell pel blau corporatiu de Baxi.\nAquesta falta d'identitat en els colors s'intenta no traslladar a la pista, però aquesta temporada el camí està sent complicat. L'equip encara no ha guanyat i, dels cinc jugadors més utilitzats, quant a minuts en pista, quatre no tenien cap experiència prèvia a la Lliga Endesa. No cal dir, per tant, que al seu veterà tècnic, Paco García, se li gira feina.\nI a tota aquesta situació, a més, se li afegeix mala maror al vestidor. Un dels pesos pesants de l'equip, el veterà base madrileny de 33 anys Tomás Bellas, que cobreix la seva tercera temporada al club, va fer unes declaracions en la prèvia de l'últim partit, a la pista de l'Iberostar Tenerife, en què venia a dir que si les coses no funcionaven fins al moment «potser el tècnic hauria de donar més oportunitats als que no tenim tant protagonisme». Bellas es referia al fet que en les tres primeres jornades només havia estat una mitjana de tretze minuts a la pista, quan l'any passat en jugava 25. El seu lloc li havia pres el base Melo Trimble, que, estadísticament, ara és el millor element del Fuenlabrada i segon classificat en la classificació de més valorats de la lliga, darrere de Shermadini, de l'Iberostar.\nLa resposta del tècnic García no es va fer esperar i el va deixar fora de la llista per viatjar dissabte passat a Tenerife. També hi va afegir una de les noves incorporacions de l'equip i qui havia de ser la referència en la pintura, el pivot Robert Upshaw. La seva explicació va ser que «busco vuit, nou o deu jugadors que ens ajudin a gua-nyar, no perdedors». De moment, a l'illa canària van encaixar la quarta derrota, tot i que l'equip va plantar cara fins al final i gairebé capgira un resultat advers.\nDe fet, amb Upshaw ja no hi ha hagut més paciència. El pivot no s'havia posat en forma i ahir mateix va ser tallat. En el seu lloc ha arribat un altre debutant a la lliga, però amb experiència contra el Baxi. El jamaicà Shevon Thompson procedeix de l'Oostende. Va ser el màxim rebotador de la Lliga de Campions i es va enfrontar dos cops als manresans en l'exercici passat amb bones xifres.\nCal ampliar el ventall\nLa frase de l'entrenador que busca entre vuit o deu jugadors guanyadors denota que, de moment, s'ha refiat de pocs dels que té. Cinc d'ells juguen entre 23 i 28 minuts per partit i el sisè home ja es troba amb només 13 minuts damunt de la pista. Aquest fet demostra una falta de rotació i que a l'equip li falta temps per acoblar-hi jugadors sense experiència a la lliga.\nDe moment, la sensació és Melo Trimble, un base que havia fitxat per l'Estudiantes just la setmana en què es va aturar tot i que, a l'estiu, es va desplaçar uns quilòmetres al sud. Anotador compulsiu, aquesta és la seva primera experiència europea, provinent de l'equip de Melbourne, a Austràlia; també ho està fent bé l'ala Leo Meindl, un brasiler que ataca bé el rebot d'atac però que tampoc no havia sortit mai del seu país; el tercer en discòrdia és l'escorta nigerià Obi Emegano, molt fort físicament, tot i que amb una capacitat millorable per al llançament. El quart era Upshaw, ara rellevat per Thompson.\nEl pes dels ex\nEl cinquè home en minuts és l'estonià Siim-Sander Vene, un ala-pivot que va tenir un pas efímer pel Baxi fa dues temporades i que, pocs dies després, va fitxar pel Fuenlabrada i el Gran Canària. Fa dos cursos li va clavar quatre triples i 14 punts a l'equip bagenc; qui no compta tant és el manresà Marc Garcia, botxí l'any passat, amb 25 punts i una segona part descomunal. Dues derrotes en les dues últimes visites que han de fer desconfiar el Baxi d'un cuer imprevisible.\nEl proper rival del Manresa és l'únic que no ha guanyat.